

**R E P U B L I K A H R V A T S K A**

**KRAPINSKO-ZAGORSKA ŽUPANIJA**

**OPĆINA SVETI KRIŽ ZAČRETJE**

 **OIB: 18648820219**

 **RKP: 37700**

 **IBAN: HR0423600001843000007**

#  BILJEŠKE UZ FINANCIJSKI IZVJEŠTAJ

**ZA RAZDOBLJE OD 01.01.2022. – 31.12.2022.**

**KONSOLIDIRANO**

U konsolidaciji proračuna Općine Sveti Križ Začretje obuhvaćen je proračunski korisnik Općinska knjižnica i čitaonica Sveti Križ Začretje te proračunski korisnik Dječji vrtić Sveti Križ Začretje.

1. OBRAZAC PR – RAS

Prihodovna strana obrasca povećana je za prihode koje su ostvarili spomenuti proračunski korisnici mimo sredstava iz proračuna Općine. To su prihodi koji povećavaju prihodovnu stranu proračuna kako slijedi:

6361 sadrži tekuće pomoći proračunskim korisnicima koje se odnose na tekuće pomoći iz državnog proračuna Dječjem vrtiću Sveti Križ Začretje za potrebe održavanja redovnog programa predškolskog obrazovanja

6362 sadrži sredstva Ministarstva kulture i medija te sredstva Krapinsko-zagorske županije za nabavu knjižnične građe

6526 ostali prihodi po posebnim propisima i ostali nespomenuti prihodi gdje evidentiramo prihod od članarina mještana za učlanjenje u Općinsku knjižnicu i čitaonicu Sveti Križ Začretje te značajniji prihod općem proračunu u obliku plaćanja cijela ekonomske cijene vrtića od strane roditelja za pružanje usluga odgojno-obrazovnog procesa djece koje vrši proračunski korisnik Dječji vrtić Sveti Križ Začretje

 Rashodovni dio obrasca sadrži rashode koje su ostvarili proračunski korisnici obavljajući svoje redovne poslovne djelatnosti. Što se tiče Općinske knjižnice i čitaonice Sveti Križ Začretje troškovi su uglavnom povećani za nabavu nove knjižnične građe dok su troškovi Dječjeg vrtića uvelike kompleksniji te utječu na opći proračun u više segmenata.

 Budući da Dječji vrtić Sveti Križ Začretje bilježi porast broja zaposlenih u odnosu na prethodno izvještajno razdoblje jasno je da postoji određena razlika u rashodima za plaće djelatnika, te troškova vezanih uz zaposlenike kao što su prijevoz na posao i s posla te ostale naknade za zaposlene, i sl. Nadalje, povećani su i materijalni troškovi, u najvećem dijelu troškovi energenata, odnosno električne energije i plina, te ostali tekući i nužni troškovi za redovno poslovanje Dječjeg vrtića Sveti Križ Začretje. Potrebno je još spomenuti veću razliku u odnosu na prethodno izvještajno razdoblje u dijelu koji se odnosi na uređaje, strojeve i postrojenja za posebne namjene (šifra 4227) gdje u izvještajnom razdoblju bilježimo ostvarenje u znatno većem iznosu nego prethodne godine zbog nabave i montiranja novih klima uređaja u zgradi Dječjeg vrtića Sveti Križ Začretje.

 Konsolidiranim proračunom, u konačnici, ukupni prihodi iznose 26.300.945,41 kn, dok ukupni rashodi iznose 19.350.446,51 kn što u konačnici donosi višak od 6.950.498,90 kn. Uzevši u obzir višak ostvaren prethodnih godina dolazimo do rezultata viška za raspolaganje u narednim godinama u iznosu od 7.527.393,85 kn.

**2. BILANCA STANJA**

 Vrijednost imovine povećana je za imovinu Općinske knjižnice i čitaonice Sveti Križ Začretje te imovinu proračunskog korisnika Dječjeg vrtića Sveti Križ Začretje.

 Višak prihoda od nefinancijske imovine Općine umanjen je za manjak prihoda od nefinancijske imovine ostvaren kod proračunskih korisnika.

 **3. OBRAZAC P-VRIO**

P018 povećanje za otkup knjiga putem Ministarstva kulture i medija u iznosu od 2.704,52 kn

 **4. OBRAZAC OBVEZE**

 U obrascu obveze došlo je do promjene V002, odnosno povećanja ukupnih obveza, zbog povećanja obveza Općinske knjižnice i čitaonice te još većih obveza Dječjeg vrtića Sveti Križ Začretje, te V004 zbog povećanja podmirenih obveza spomenutih proračunskih korisnika, dok se stanje ukupnih nedospjelih obveza (V009) također povećao uslijed nedospjelih obaveze proračunskih korisnika na dan 31.12.2022. godine.

 **5. RAS-FUNKCIJSKI**

 Obrazac je povećan za rashode i izdatke Općinske knjižnice i čitaonice Sveti Križ Začretje u području kulture (šifra 082) te Dječjeg vrtića Sveti Križ Začretje u području predškolskog obrazovanja (šifra 0911) kroz obavljanje redovne poslovne djelatnosti.

Sveti Križ Začretje, 27.02.2023.

 OSOBA ZA KONTAK ZAKONSKI PREDSTAVNIK

  *Goran Roginić mag. oec, Marko Kos dipl.oec*